顧鋐

顧鋐，號青城，四川成都府成都縣人，明朝政治人物。習《易經》。

 生平 
崇禎六年（1633年），顧鋐中式癸酉科四川鄉試舉人，崇禎十年（1637年）丁丑科會試中式進士，都察院觀政，授行人司行人「顧鋐，曾祖紹裕，祖遍，父存仁，青城，易二房，癸卯四月初三日生，成都縣人，癸酉七十名，會一百七十名，三甲五名，都察院觀政，授行人」，《崇禎十年丁丑科進士履歷便覽》「奏為言路共慶弘開，言班亟宜早補，仰候聖裁事。文選清吏司案呈，崇禎十五年正月十六日奉本部送吏科抄出工科都給事中王都題前事等因具題。十四日奉聖旨：用人求言，允属治平要務。本內言官缺員，計有若干，併候考各官是否多到，着吏部察明奏奪。欽此欽遵。抄出到部，送司案呈到部。看得自來言路通塞，關國運汚隆，故必多士𠑽廷，而後嘉言罔伏。朝廷所以廣布中外，歷試盤錯於四方俊乂，凡以收骨鯁之良，藉謇諤之益耳。若有人不用，與無人同，抑何副我皇上孜孜無方之求乎？察六科給事中，共缺二十一員，十三道御史共缺五十員，且見在差盡，無人可差，兼攝勢不能兼，考選似不能旦夕緩者。又察中外俸滿各官，除起送未到，如中書孫鳯毛，仍候察例另覆。巢縣知縣寗承勲，通渭縣知縣王耀時，咨耴到京見朝，而本處撫按起送咨文尚未到部。林縣知縣白抱一，該撫起送咨文到部，本官尚未見朝。行人則有張法、朱徽、曹鎔、顧鋐共四員，各該撫按咨到。金蕐府推官衞周徹，福州府推官方士亮，原任泉州府推官區聮芳，松江府推官李瑞和，保定府推官廖國遴，金蕐縣知縣王士鑅，壽昌縣知縣阮振中，淳安縣知縣蕭鳴羙，會稽縣知縣周燦，龍溪縣知縣汪宗友，漳浦縣知縣余日新，海澄縣知縣金汝礪，松溪縣知縣翁元益，惠安縣知縣李沾，南靖縣知縣張希奎，新鄉縣知縣米壽圖，穎上縣知縣徐一掄，益都縣知縣張文烶，長子縣知縣李友梅，原任儀真縣知縣姜𤊕，臨穎縣知縣倫之楷，順義縣知縣王國楠，共二十四員。內甲科十六人，鄉貢八人，及前人到咨未到舉貢知縣二人，咨到人未到貢知縣一人。雖移察三部，已未察囘不齊，然計日可得也。耴次不妨續至守候，已見多員，似亦足以應三途之典，而弘八紘之羅矣。其錢糧完欠，三部察囘到齊，具疏奏奪，遵旨察明具奏，共候命下，遵奉施行。崇禎十五年二月十五日，奉聖旨：據奏行。耴各官錢糧完欠，尚須察囘考選，候旨行。欽此」，《銓曹奏畧》文選言路共慶，改任兵科署科事給事中「兵部等衙門尚書等官臣張等謹題為缺官事。炤得鎮守保定等處地方兼備倭總兵官劉超，近該本部左侍郎馮題叅不職，節奉明旨：劉超准更換，速推謀勇能將暫住良涿，募補額設，設防通餉。欽此。臣等照例會同右軍都督府掌府事太子太保寧晉伯臣劉光溥等、兵科署科事給事中臣顧鋐，從公推舉，得宣府西協副總兵署都督僉事今調援豫姜瑄為正副總兵職銜管通鎮右協營副將事署都督僉事杜應登為陪，俱各堪任。伏乞聖明於內簡命壹員，〔如用姜瑄，量陞署〕仍以原官都督僉事充總兵官，鎮守前項地方。〔如用杜應登，仍以原官署都督僉事充總兵官。〕候命下之日，兵部備察原擬責任，請勅壹道，賫付本官，欽遵任事。合用符驗、旗牌、關防，炤例就彼交代，具繇回奏。計開擬堪鎮守保定等處地方兼備倭總兵官貳員姜瑄，年三十三歲，係延綏榆林衞百戶。崇禎四年十二月，題推昌鎮鞏華城守備。五年正月，延綏敘功，題加都司僉書管事。七年十二月，推延綏入衞遊擊。八年正月，題調管昌鎮居庸關叅將事。九年八月，薊遼總督丁魁楚叅革。十二年十月，昌平城守敘功，題准復原官。十三年三月，昌宣總監申之秀題起原官遊擊，管宣府葛峪堡叅將事。本月（年）秋防告竣，題加署叅將。十五年五月，宣府巡撫李鑑題推宣府西協副總兵。六月，部覆宣府巡撫〔豫〕江禹緒修完欽工，題加〔署〕都督僉事。九月，本部題調援豫。杜應登，年四十七歲，係濟陽衞副千戶。崇禎三年九月，京營城守敘功，題加守備。七年五月，河南流寇敘功，題加遊擊。九年八月，填補分守津通、臨德太監標下中軍遊擊。十二月，京營城守敘功，題加署叅將管事。十年正月，題調管通鎮神武左營遊擊。十一年五月，薊鎮中西二協分監孫茂霖題加署副總兵管事。本月，南直護陵敘功，題加實授副總兵。十二年十月，通州城守敘功，題加署都督僉事。十三年五月，通州總兵張汝行題調管通鎮右協營副將事。崇禎十五年十一月十五日，郎中尹民興」，《明清史料辛編》第九本兵部題行「推補保定總兵」稿雲字一百七十六號宣行□關津科書辦單思仁承。

崇禎十七年（1644年），李自成破京師，顧鋐自刎未死，被執，受盡拷打，大罵而死「顧鋐，號青城，成都人，崇禎時進士，為給事中。闖入，自刎未絕，復被執，毒拷，罵賊死」，《蜀碧》。福王時，為旌忠祠附祀文臣「福王時，以六等罪治諸從逆者。而文武臣殉難並予贈廕祭葬，且建旌忠祠於都城焉。……曰附祀文臣，祀進士孟章明及郎中徐有聲，給事中顧鋐 、彭琯，御史俞志虞，總督徐標，副使朱廷煥七人」，《明史》卷二百六十六列傳第一百五十四金鉉。

 家族 
曾祖顧紹裕，祖顧遍，父顧存仁。

 参考资料 

H
Category:成都人
Category:明朝都察院觀政
Category:明朝行人司行人
Category:明朝給事中
Category:明朝被處決者